კარიმუნჯავის ეროვნული პარკი

კარიმუნჯავა (ინდონ. Taman Nasional Karimunjawa) — ეროვნული საზღვაო პარკი ინდონეზიაში. მდებარეობს კარიმუნჯავის არქიპელაგზე; ადმინისტრაციულად მიეკუთვნება ცენტრალური იავის პროვინციას. ეროვნული პარკი 2001 წელს ოფიციალურად გამოცხადდა საზღვაო დაცულ ტერიტორიად. კარიმუნჯავა საკმაოდ პოპულარულია ტურისტებს შორის, რომლებსაც იზიდავს თეთრქვიშიანი პლაჟები, სუფთა მარჯნის რიფები, ბორცვიან რელიეფში გამავალი ბილიკები და ადგილობრივი საზოგადოების ტრადიციები. არქიპელაგის ზღვის ბიომრავალფეროვნება, ძველი, უნიკალური ტყეები მრავალ მკვლევარს იზიდავს. ჰოლანდიურ კოლონიურ ხანაში კვლევებს აწარმოებდა ბევრი ჰოლანდიელი ბოტანიკოსი. იხილეთ აგრეთვე ინდონეზიის ეროვნული პარკების სია რესურსები ინტერნეტში ASEAN Regional Centre for Biodiversity Conservation: Karimunjawa Marine National Park Profile Ministry of Forestry: Karimunjawa National Park დაარქივებული 2010-04-04 საიტზე Wayback Machine. სქოლიო